Lav et referat af nedenstående tekst:

Tekst:
Nordjyllands Beredskab blev klokken 13 kaldt til en adresse ved dæmningen til Øland, Boden 12, hvor en vindmølle er løbet løbsk i blæsevejret. TV2 Nords reporter på stedet fortæller, at mandskab fra beredskabet i Jammerbugt har været stede. De første meldinger klokken 13 lød på, at der skulle være gået ild i møllen, men det er ikke tilfældet. Der er blevet tilkaldt et vindmølleservicefirma, der skal kigge nærmere på møllen. Ifølge montør Lars Lund fra vindmølleservicefirmaet Per og Jørgen Therkildsen i Østervrå er planen at vente til, vinden har lagt sig en smule ved 16-tiden og så nærme sig møllen og få den drejet, og så skulle den gerne efterhånden miste fart. Ifølge montøren var møllen ikke i drift og skulle være pillet ned om et stykke tid. Men den kraftige blæst har på en eller anden måde fået møllen til at løbe løbsk.

Referat:
Mølle ved Øland forsøges drejet, så den mister fart.